बलभद्रको टिमलाई वेस्टर्न ओपन प्रोएम
प्रो बलभद्र राईको टिमले पोखराको पार–६८ हिमालयन गल्फ कोर्समा शुक्रबार सूर्य नेपाल वेस्टर्न ओपन प्रोएमको उपाधि जितेको छ । बलभद्रले एमेच्योर गल्फर फुर्साङ लामा, राजु थकाली र कवि थापासँग मिलेर १४८ अंकसहित उपाधि जितेका हुन् । प्रो बलभद्रले ३६, राजु र कविले ३७ अंक जोडे । प्रो भुवन नगरकोटी (३५), एमेच्योर बद्री राई (३६), किशोर बस्नेत (३४) र कर्नल झलेन्द्र भट्टराई (३४) १३९ अंकसाथ दोस्रो स्थानमा रहे ।
पोखरा — प्रो बलभद्र राईको टिमले पोखराको पार–६८ हिमालयन गल्फ कोर्समा शुक्रबार सूर्य नेपाल वेस्टर्न ओपन प्रोएमको उपाधि जितेको छ । बलभद्रले एमेच्योर गल्फर फुर्साङ लामा, राजु थकाली र कवि थापासँग मिलेर १४८ अंकसहित उपाधि जितेका हुन् । प्रो बलभद्रले ३६, राजु र कविले ३७ अंक जोडे । प्रो भुवन नगरकोटी (३५), एमेच्योर बद्री राई (३६), किशोर बस्नेत (३४) र कर्नल झलेन्द्र भट्टराई (३४) १३९ अंकसाथ दोस्रो स्थानमा रहे ।प्रो सञ्जय लामा (३३), एमेच्योर सुष्मा सिग्देल (३३), अर्सिया बानु (३३) र सुरेश बानियाँ १३१ अंकसहित तेस्रो भए ।मेजर डम्बर घलेले क्लोजेस्ट टु द पिन र रूपेन्द्र गुरुङले लङ्गेस्ट ड्राइभको पुरस्कार पाए । दुर्गाकुमारी शाहले होल इन वानका लागि विशेष पुरस्कार प्राप्त गरिन् । उनले होल १३ मा उक्त सफलता पाएकी थिइन् ।स्टेबलफोर्ड फुल ह्यान्डिक्यापमा खेलिएको प्रो–एम इभेन्टमा १० व्यावसायिकसहित ८० खेलाडीले भाग लिएका थिए । नेपाल गल्फ संघका अध्यक्ष टासी घलेले कास्की जिल्लाको युवा विकास समितिलाई १ लाख रुपैयाँ र १ हजार गल्फ बल हस्तान्तरण गर्दै गल्फ विकासका लागि युवा तथा बालबालिका विकास कार्यक्रम सुरु गर्ने प्रतिबद्धता व्यक्त गरे ।